|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise, upravui nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 4608; F +381 21 456 217ounz@vojvodina.gov.s  |
|  | KLASA: 128-90-22/2023-05 | DATUM: 31. ožujka 2023. godine |

Na temelju članka 11. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije ("Sl. list APV", broj 8/2019), članka 15. i 16. stavak 5. u vezi s člankom 24. stavak 2. i člankom 37. stavak 5. Pokrajinske skupštinske odluke o pokrajinskoj upravi („Sl. list APV“ br. 37/2014, 54/2014 – dr. propis, 37/2016 , 29/2017 , 24/2019, 66/2020 i 38/2021), i prijedloga natječajnog povjerenstva za provedbu postupka dodjele proračunskih sredstava po Javnom natječaju za sufinanciranje potprojekta "Multikulturalizam na klik" klasa: 128-90-22/2023-05 od 22. veljače 2023. godine, pokrajinski tajnik za obrazovanje, propise, upravu i nacionalne manjine – nacionalne zajednice (u daljnjem tekstu: pokrajinski tajnik), donosi

**RJEŠENJE**

**O DODJELI PRORAČUNSKIH SREDSTAVA PO JAVNOM NATJEČAJU ZA SUFINANCIRANJE POTPROJEKTA "MULTIKULTURALIZAM NA KLIK"**

**I.**

Na temelju Javnog natječaja za sufinanciranje potprojekta "Multikulturalizam na klik", raspisanog dana 22. veljače 2023. godine pod brojem 128-90-22/2023-05, koji je objavljen u „Službenom listu AP Vojvodine“ broj 8/2023, dana 24. veljače 2023. godine, sredstva se dodjeljuju sljedećem podnositelju prijave:

|  |  |  |  |  |
| --- | --- | --- | --- | --- |
| **Korisnik sredstava** | **Naseljeno mjesto** | **Dodijeljeni iznos** | **Broj predmeta** | **Broj bodova** |
| Forum za edukaciju, suradnju, afirmaciju i potporu građanskom društvu - FESAP | Novi Sad | 700.000,00 | 128-90-240/2023-05 | 24 |

**II.**

Ovo rješenje o dodjeli proračunskih sredstava je konačno i objavljuje se na mrežnoj stranici Pokrajinskog tajništva.

**Obrazloženje**

Na temelju čl. 11. u vezi s čl. 23. stavak 3. i čl. 25. Pokrajinske skupštinske odluke o proračunu Autonomne Pokrajine Vojvodine za 2023. godinu („Sl. list APV“, br. 54/2022) i čl. 7. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije, Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo), je dana 22. 2. 2023. godine, raspisao Javni natječaj za sufinanciranje potprojekta "Multikulturalizam na klik", pod br. 128-90-22/2023-05.

Pokrajinskom skupštinskom odlukom o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije uređuju se namjena, način i postupak za dodjelu proračunskih sredstava za sufinanciranje programa i projekata za unapređivanje položaja nacionalnih manjina – nacionalnih zajednica i razvoj multikulturalizma i tolerancije na teritoriju Autonomne Pokrajine Vojvodine.

Navedena sredstva se osiguravaju u proračunu AP Vojvodine i vode se na posebnom proračunskom razdjelu pokrajinskog tijela uprave nadležnog za područje nacionalnih manjina − nacionalnih zajednica.

Na temelju natječaja provedenog u skladu s čl. 23. stavak 3. i čl. 25. Pokrajinske skupštinske odluke o proračunu Autonomne Pokrajine Vojvodine za 2023. godinu i opsega osiguranih sredstava za navedene namjene, utvrđenih čl. 11. iste odluke, izvršena je raspodjela sredstava prema prispjelim prijavama na natječaj.

Pravo na dodjelu proračunskih sredstava Tajništva za unapređivanje položaja nacionalnih manjina – nacionalnih zajednica imaju udruge, fondovi i fondacije pripadnika nacionalnih manjina – nacionalnih zajednica, koja imaju registrirano sjedište na teritoriju AP Vojvodine.

Člankom 15. Pokrajinske skupštinske odluke o pokrajinskoj upravi utvrđeno je da radi izvršavanja zakona, drugih propisa i općih akata Republike Srbije, propisa Skupštine i Pokrajinske vlade, pokrajinska tijela uprave donose propise i pojedinačna akta, kad su za to ovlaštena, a člankom 16. stavak 5., iste odluke, da se rješenjem odlučuje o pojedinačnim stvarima, u skladu s propisima. U skladu s čl. 24. stavak 2, pokrajinski tajnik predstavlja Tajništvo, organizira i osigurava obavljanje poslova na učinkovit način, donosi akta za koja je ovlašten, formira povjerenstva i radne skupine radi obavljanja složenijih poslove iz djelokruga tajništva i odlučuje o pravima, dužnostima i odgovornostima zaposlenika. Člankom 37. stavak 5. utvrđeno je da Tajništvo, u skladu sa zakonom, obavlja poslove pokrajinske uprave koji se odnose na pripremu akata za Skupštinu ili Pokrajinsku vladu, a kojima se, između ostalog: pridonosi razvoju interkulturalizma, afirmacije multikulturalizma, tolerancije i suživota nacionalnih manjina ‒ nacionalnih zajednica koje žive na teritoriju AP Vojvodine; stara o ostvarivanju prava u području ljudskih prava i prava pripadnika nacionalnih manjina ‒ nacionalnih zajednica i utvrđuju dodatna prava pripadnika nacionalnih manjina ‒ nacionalnih zajednica; osiguravaju sredstva za financiranje, odnosno sufinanciranje nacionalnih vijeća nacionalnih manjina, udruga i organizacija nacionalnih manjina ‒ nacionalnih zajednica, kao i unapređivanje ostvarivanja prava pripadnika nacionalnih manjina ‒ nacionalnih zajednica s teritorija AP Vojvodine.

Natječajno povjerenstvo za provedbu postupka dodjele proračunskih sredstava na temelju Javnog natječaja za sufinanciranje potprojekta "Multikulturalizam na klik", formirano je rješenjem br. 128-90-22/2023-05 od 22. 3. 2023. godine. Povjerenstvo je zasjedalo 22. 3. 2023. godine i nakon razmatranja i vrednovanja prijava udruga, fondova i fondacija na navedeni natječaj, utvrdilo je listu vrednovanja, bodovanja i rangiranja prijavljenih programa/projekata koja je objavljena se na mrežnoj stranici Pokrajinskog tajništva 22. 3. 2023. godine. Sudionici natječaja imali su pravo prigovora na listu vrednovanja i rangiranja prijavljenih programa/projekata, u roku od 8 dana, od dana njezine objave. Nakon isteka roka za podnošenje prigovora, Natječajno povjerenstvo je uputilo prijedlog pokrajinskom tajniku za donošenje konačnog rješenja o izboru programa/projekta za dodjelu sredstava po Javnom natječaju za sufinanciranje potprojekta "Multikulturalizam na klik".

Člankom 11. stavak 3. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije, propisano je da je rješenje pokrajinskog tajnika o izboru konačno. Uzajamne obveze, između Tajništva i korisnika sredstava, dodatno se utvrđuju i preuzimaju na temelju pisanog ugovora.

U skladu s navedenim, u vezi s čl. 11. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije, na prijedlog natječajnog povjerenstva za provedbu postupka dodjele proračunskih sredstava na temelju Javnog natječaja za sufinanciranje potprojekta "Multikulturalizam na klik", pokrajinski tajnik donio je rješenje kao u pravorijeku.

 Pokrajinski tajnik

 Zsolt Szakállas